এদিকে সড়ক পরিবহন উপদেষ্টা পরিষদের সভায় ২৭ আগস্ট বেশ কিছু সিদ্ধান্ত গৃহীত হয়েছে। জাতীয় মহাসড়কে লেগুনার মতো ধীরগতির কোনো গাড়ি চলাচল করতে পারবে না। মহাসড়কে সর্বোচ্চ ৮০ কিলোমিটার গতিসীমা কঠোরভাবে বাস্তবায়িত হবে। ঢাকায় বাসগুলোর প্রতিযোগিতা বন্ধে চুক্তিভিত্তিক চলাচল বন্ধ করার আগের সিদ্ধান্ত কার্যকর করতে হবে। ঢাকার নগর পরিবহনের আওতাধীন সব ধরনের বাস ৩০ সেপ্টেম্বরের মধ্যে রং করে সৌন্দর্য বাড়াতে হবে। এ ছাড়া ঢাকায় আধুনিক গণপরিবহন ব্যবস্থা চালুর লক্ষ্যে নেয়া ঢাকা উত্তরের প্রয়াত মেয়র আনিসুল হকের পরিকল্পনা এগিয়ে নিয়ে যাবেন ঢাকা দক্ষিণ সিটি করপোরেশনের মেয়র সাঈদ খোকন।